b'\n_START_ARTICLE_\nPinyin\n_START_PARAGRAPH_\nAng Pinyin (Intsik: \xe6\x8b\xbc\xe9\x9f\xb3;\xc2\xa0pinyin: p\xc4\xabny\xc4\xabn) o Hanyu Pinyin (\xe6\xb1\x89\xe8\xaf\xad\xe6\x8b\xbc\xe9\x9f\xb3 / \xe6\xbc\xa2\xe8\xaa\x9e\xe6\x8b\xbc\xe9\x9f\xb3) ay ang kasalukuyang pinakaginagamit na sistemang romanisasyong para sa Pamantayang Mandarin (\xe6\xa0\x87\xe5\x87\x86\xe6\x99\xae\xe9\x80\x9a\xe8\xaf\x9d / \xe6\xa8\x99\xe6\xba\x96\xe6\x99\xae\xe9\x80\x9a\xe8\xa9\xb1). Ang H\xc3\xa0ny\xc7\x94 (\xe6\xb1\x89\xe8\xaf\xad / \xe6\xbc\xa2\xe8\xaa\x9e) ay nangangahulugang Wikang Tsino, at ang p\xc4\xabny\xc4\xabn (\xe6\x8b\xbc\xe9\x9f\xb3) ay nangangahulugang "ponetiko". Kilala ang sistema sa paggamit sa Pamantayang Mandarin, at hindi ginagamit sa ibang wikang Tsino, kasama na ang sinaunang opisyal na Tsinong Guangyun (\xe5\xb9\xbf\xe9\x9f\xb5 / \xe5\xbb\xa3\xe9\x9f\xbb). Ang sistema ay ginagamit ngayon sa Tsina, Hong Kong, Macau, at ilang bahagi ng Taiwan, Malaysia at Singapore bilang panturo sa Wikang Mandarin at sa ibang bansa upang turuan ng Mandarin bilang ikalawang wika. Ginagamit din ito upang baybayin ang mga pangalang Tsino sa mga banyagang palimbagan at maaaring gamitin upang maipasok ang mga Tsinong karakter (hanzi} sa kompyuter o sa cellphones.'